Мостаг1анна т1ехь толам а баьккхина, ц1а веана к1ант. Шен йиша ц1ахь ца карийча, паччахье хаьттина цо, шен йиша стенга яхана аьлла. Паччахьо ца хаьа, яйна аьлла. И кароза ц1а воьрзур вац ша аьлла, ара а ваьлла, хьуьнахь д1аоьхуш, г1ел а велла, дитта т1е ваьлла, д1авижа дагадеана цунна. Дитта т1е ваьлча, цунна цхьа к1ур гина, г1ийла ирах оьхуш. Цу к1уьрана т1е вахна к1ант цхьаьна тоьлина т1екхаьчна.